ai4bharat/Pralekha huggingface dataset:
প্রতিরক্ষামন্ত্রক
রাষ্ট্রপতির ফ্লিট রিভিউতে ভারতীয় নৌ-বাহিনী আধুনিক মানের এবং দেশীয় ভাবে নির্মিত নৌবহর প্রদর্শন করেছে
নতুন দিল্লি, ২১ ফেব্রুয়ারি, ২০২২
ভারতের রাষ্ট্রপতি এবং সশস্ত্র বাহিনীর সুপ্রিম কমান্ডার শ্রী রাম নাথ কোবিন্দ আজ বিশাখাপত্তনমে ভারতীয় নৌবাহিনীর ফ্লিট পরিদর্শন করেছেন। 'জাতির সেবায় ৭৫ বছর'-এই ভাবনা নিয়ে ভারতীয় নৌবাহিনী তার সর্বশেষ অবস্থা সম্পর্ক রিভিউতে সমস্ত কিছু প্রদর্শন করেছে। এটি ছিল ফ্লিট রিভিউয়ের ১২ তম সংস্করণ। যা আজাদী কা অমৃত মহোৎসবের অঙ্গ হিসেবে পরিচালিত হয়েছে।
এদিন ২১ টি গান স্যালুট এবং আনুষ্ঠানিক গার্ড অব অনার- এর পর রাষ্ট্রপতি নৌবাহিনী দেশীয়ভাবে নির্মিত জাহাজ আইএনএস সুমিত্রাতে করে যাত্রা করেন। রাষ্ট্রপতিকে স্বাগত জানান প্রতিরক্ষামন্ত্রী শ্রীরাজনাথ সিং এবং নৌবাহিনীর প্রধান অ্যাডমিরাল আর হরি কুমার। রাষ্ট্রপতিকে নৌবাহিনীর বিভিন্ন ধরনের যুদ্ধজাহাজ এবং সাবমেরিন দেখানো হয়। এর পাশাপাশি তাঁকে নৌবাহিনীর বেশকিছু কলাকৌশলও দেখানো হয়।
রাষ্ট্রপতি তাঁর ভাষণে বলেন, বিশ্ব বাণিজ্যের একটা বড় অংশ সমুদ্র অঞ্চল দিয়ে পরিবাহিত হয়। দেশের বাণিজ্য ও জ্বালানি চাহিদার একটি উল্লেখযোগ্য অংশ সমুদ্রের মাধ্যমে মেটানো হয়। সমুদ্র অঞ্চলের নিরাপত্তা তাই একটি গুরুত্বপূর্ণ বিষয়। ভারতীয় নৌবাহিনীর অবিরাম নজরদারি ও অক্লান্ত প্রচেষ্টার ফলে নিরাপত্তা ব্যবস্থা অত্যন্ত সফল হয়েছে।
রাষ্ট্রপতি উল্লেখ করেন যে, করোনা অতিমারি চলাকালীন ভারতীয় নৌ-বাহিনী 'মিশন সাগর' এবং 'সমুদ্র সেতু'- র মাধ্যমে বিশ্বের বিভিন্ন প্রান্তে আটকে পড়া ভারতীয় নাগরিক এবং বিদেশী নাগরিকদের ওষুধ সরবরাহ করে বন্ধুত্বপূর্ণ দেশগুলির মধ্যে সহায়তা প্রদান করেছে। সংকটের সময়ে ভারতীয় নৌবাহিনীর তাৎক্ষণিক এবং কার্যকর মোতায়েনের ফলে মহাসাগরীয় অঞ্চলে নিরাপত্তা ব্যবস্থা জোরদার হয়েছে।
ভারতীয় নৌবাহিনী ক্রমান্বয়ে আত্মনির্ভরশীল হয়ে উঠেছে এবং মেক ইন ইন্ডিয়া উদ্যোগের অগ্রভাগে রয়েছে বলে রাষ্ট্রপতি সন্তোষ প্রকাশ করেন। তিনি উল্লেখ করেন যে, সারাদেশে বিভিন্ন সরকারি ও বেসরকারি জাহাজ নির্মাণকারী সংস্থা বেশ কয়েকটি যুদ্ধজাহাজ ও সাবমেরিন তৈরি করেছে যার ৭০ শতাংশই দেশীয়।
তিনি বলেন যে, এটা অত্যন্ত গর্বের বিষয় যে ভারত পারমাণবিক সাবমেরিন তৈরি করেছে। শীঘ্রই আমাদের দেশীয়ভাবে তৈরি বিমানবাহী রণতরী 'বিক্রম' পরিষেবাতে অংশ দেবে। রাষ্ট্রপতি উল্লেখ করেন যে, দেশীয় নৌ জাহাজ নির্মাণ ক্ষমতা আত্মনির্ভর ভারত নির্মাণের একটি অবদান।
করোনা অতিমারির সমস্ত চ্যালেঞ্জ ও বিধিনিষেধকে অতিক্রম করে প্রেসিডেন্সিয়াল ফ্লিট করার জন্য রাষ্ট্রপতি নৌ বাহিনীকে অভিনন্দন জানিয়েছেন। বাহিনীর সর্বোচ্চ কমান্ডার হিসেবে তাঁর কাছে এটি একটি স্মরণীয় মুহূর্ত বলে তিনি উল্লেখ করেন।
CG/ SB
(Visitor Counter : 189
পর্যটনমন্ত্রক
তিনদিনের বৃহৎ পর্যটন অনুষ্ঠানে “লাদাখ : নতুন সূচনা, নতুন লক্ষ্য” আগামীকাল লেহ্ –তে শুরু হচ্ছে
নতুন দিল্লি, ২৫ আগস্ট, ২০২১
আগামীকাল লেহ্ –তে শুরু হচ্ছে তিনদিনের বৃহৎ পর্যটন অনুষ্ঠান “লাদাখ : নতুন সূচনা, নতুন লক্ষ্য”, চলবে ২৮ আগস্ট পর্যন্ত। এই অনুষ্ঠানে লাদাখ কেন্দ্রশাসিত অঞ্চলের লেফটেন্যান্ট গভর্নর শ্রী রাধাকৃষ্ণ মাথুর এবং কেন্দ্রীয় পর্যটন, সংস্কৃতি ও উত্তর পূর্বাঞ্চল উন্নয়ন মন্ত্রী শ্রী জি কিষাণ রেড্ডি ভাষণ দেবেন। শ্রী রেড্ডি ভার্চুয়াল মাধ্যমে এই অনুষ্ঠানে যোগ দেবেন। অনুষ্ঠানে লাদাখের জন্য একটি পর্যটন মূলক দৃষ্টিভঙ্গীর ওপর তথ্য উন্মোচন করা হবে। মূলত এই তথ্যে লাদাখ অঞ্চলের সার্বিক উন্নয়নের ওপর আলোকপাত করা হয়েছে। লাদাখের সাংসদ, পর্যটন মন্ত্রকের সচিব সহ অন্যান্য বিশিষ্ট ব্যক্তিবর্গ এই উদ্বোধনী অনুষ্ঠানে উপস্থিত থাকবেন।
কেন্দ্রীয় সরকারের পর্যটন মন্ত্রক লাদাখ কেন্দ্রশাসিত অঞ্চলের পর্যটন বিভাগের সঙ্গে যৌথভাবে এই অনুষ্ঠানের আয়োজন করেছে। এর মূল লক্ষ্যই হলো লাদাখকে পর্যটন কেন্দ্র হিসেবে তুলে ধরা এবং ভ্রমণ প্রেমীদের কাছে আরও আকর্ষণীয় করে তোলা। এই অনুষ্ঠানে পর্যটন ক্ষেত্রের সঙ্গে যুক্ত বিভিন্ন পক্ষে মত বিনিময়ের জন্য এক প্ল্যাটফর্মও থাকছে। ভারতে পর্যটন ক্ষেত্রে সার্বিক উন্নয়নে অভ্যন্তরীণ পর্যটন সংস্থাগুলি গুরুত্বপূ্র্ণ ভূমিকা পালন করে থাকে। তাই পর্যটন মন্ত্রক দেশে পর্যটনের উন্নয়নে বিভিন্ন প্রচারমূলক কাজ চালিয়ে যাচ্ছে। মূলত পর্যটন গন্তব্য স্থলগুলি সম্পর্কে সচেতনতা বৃদ্ধি, উত্তরপূর্ব ও কেন্দ্রশাসিত অঞ্চল যেমন লাদাখ, জম্মু-র মতো জায়গাগুলিতে অভ্যন্তরীণ পর্যটনে বিকাশে গুরুত্ব দেওয়া হয়েছে। কোভিড মরামারীর জেরে সমগ্র বিশ্বেই এক অভূতপূর্ব প্রভাব পরে। বাদ যায়নি দেশের অভ্যন্তরীণ পর্যটন ক্ষেত্র। এই পর্যটন ক্ষেত্র বর্তমান পরিস্থিতিতে পুনরায় ঘুরে দাঁড়াতে শুরু করেছে। এর জন্য পর্যটন মন্ত্রক দেশীয় পর্যটন বিকাশে বিভিন্ন উদ্যোগ গ্রহণ করেছে। তিনদিনের এই অনুষ্ঠানে বাণিজ্যিক বিষয় নিয়ে আলোচনা, পর্যটন সম্পর্কিত বিভিন্ন বিষয় নিয়ে পর্যালোচনা এবং একাধিক প্রতিনিধিদের ভাষণের ব্যবস্থা করা হয়েছে।
CG/SS/SKD/
(Visitor Counter : 159
প্রতিরক্ষামন্ত্রক
এ-স্যাট : ভারতের প্রথম উপগ্রহ বিধ্বংসী ক্ষেপনাস্ত্রের ওপর ডাকটিকিট প্রকাশ
নতুনদিল্লি, ১৫ সেপ্টেম্বর, ২০২০
জাতীয় সুরক্ষা উপদেষ্টা  শ্রী অজিত দোভালের উপস্থিতিতে আজ বাস্তুকার দিবস বা ইঞ্জিনিয়ার্স ডে উপলক্ষে এক বিশেষ ডাকটিকিট প্রকাশ করা হয় । ভারতের প্রথম উপগ্রহ বিধ্বংসী ক্ষেপনাস্ত্র  উৎক্ষেপনের অনন্য নজিরকে স্বীকৃতি দিতে ডাক বিভাগ এই বিশেষ ডাকটিকিট প্রকাশ করলো।
প্রধানমন্ত্রী শ্রী নরেন্দ্র মোদীর নির্দেশে প্রতিরক্ষা গবেষনা ও উন্নয়ন সংস্থা , গত ২৭শে মার্চ, ২০১৯ ওড়িশার ডঃ এপিজে আব্দুল কালাম দ্বীপ থেকে সাফল্যের সঙ্গে ’মিশন শক্তি’ নামের এক উপগ্রহ বিধ্বংসী ক্ষেপনাস্ত্রের  উৎক্ষেপণ করে। ডিআরডিও’র তৈরী এই এ-স্যাট ক্ষেপনাস্ত্রের লক্ষ্য স্থির করা হয় মহাকাশে পৃথিবীর খুব কাছের কক্ষপথে ঘুরতে থাকা একটি ভারতীয় উপগ্রহ। ‘হিট এন্ড কিল’ মোডে সাফল্যের সঙ্গে এটি উৎক্ষেপণ করা হয়। দুটি সলিড রকেট বুস্টার সহ এই ইন্টারসেপ্টর ক্ষেপনাস্ত্র ত্রিস্তরীয়। অতি সংবেদী যন্ত্রের মাধ্যমে পাওয়া তথ্যের বিশ্লেষনে এটা প্রমানিত যে, এই ক্ষেপনাস্ত্র সমস্ত লক্ষ্য পূরণে সক্ষম।
সম্পূর্ন দেশীয় পদ্ধতিতে গৃহীত এই উদ্যোগ, আরো প্রমান করে যে আমাদের দেশ এখন এমন অতি জটিল ও অতি গুরুত্বপূর্ন মিশন পরিচালনায় সক্ষম। আরো বেশকিছু শিল্পোদ্যোগ এই মিশনের সঙ্গে যুক্ত ছিল। এই সাফল্যের সঙ্গে সঙ্গে ভারত, উপগ্রহ বিধ্বংসী ক্ষেপনাস্ত্র প্রযুক্তিতে বিশ্বের চতুর্থ দেশ হিসেবে জায়গা করে নিল।
শ্রী অজিত দোভাল, তাঁর ভাষনে ’মিশন শক্তি’কে ডিআরডিও’র এক অতি সাহসী পদক্ষেপ বলে বর্ণনা করেন । তিনি আরও বলেন, “ডিআরডিও’র গর্বিত হওয়ার মতো আরো অসংখ্য সাফল্যের খতিয়ান রয়েছে। তবুও মনে রাখা দরকার, মহাকাশ সংশ্লিষ্ট প্রযুক্তির ওপরই ভবিষ্যত নির্ভর করছে। উপগ্রহ খুবই গুরুত্বপূর্ণ , আর এই সক্ষমতা অর্জনের ফলে ভারত এখন নিজেই মহাকাশে তার সম্পত্তি রক্ষা করতে পারবে।“ যেভাবে চরম গোপনীয়তা বজায় রেখে এই মিশনকে রূপায়িত করা হয়েছে - তিনি তারও ভূয়সী প্রশংসা করেন।
সেইসঙ্গে অন্যান্যক্ষেত্রে সাফল্যের জন্য ডিআরডিও পরিবারের সবাইকে সাধুবাদ জানান।
অনু্ষ্ঠানে বক্তব্য রাখতে গিয়ে ডিডিআরঅ্যান্ডডি সচিব ও ডিআরডিও’র অধ্যক্ষ ডঃ জি সতীশ রেড্ডি, তাঁর সংস্থার ওপর আস্থা রাখার জন্য এবং ডিআরডিও-কে এই জটিল ও অতি গুরুত্বপূর্ন কাজের দায়িত্ব অর্পন করায় মাননীয় প্রধানমন্ত্রী ও জাতীয় সুরক্ষা উপদেষ্টাকে  ধন্যবাদ জানান। তিনি আরও বলেন, “এ-স্যাট মিশন নির্ভর উৎকর্ষতা আরো উচ্চতর লক্ষ্যে নিখুঁতভাবে আঘাত হানার ক্ষেত্রে প্রযুক্তিগত উন্নয়ণ ও সক্ষমতা অর্জনের পথ প্রশস্ত করবে। “ তিনি, ডিআরডিও পরিবারের সদস্যদের এমনই আরও জটিল ও গুরুত্বপূর্ন প্রকল্পে অগ্রনী ভূমিকা নিতে আহ্বান জানান।
কেন্দ্রীয় ডাক বিভাগের সচিব শ্রী প্রদীপ্ত কুমার বিসোই সহ ডিআরডিও-র বহু বরিষ্ঠ বিজ্ঞানী অনুষ্ঠানে উপস্থিত ছিলেন।
এই ডাকটিকিটের প্রকাশ, দেশের প্রযুক্তিগত সাফল্য অর্জনের স্বীকৃতিস্বরূপ, যা দেশকে গৌরবান্বিত করেছে।
(CG/AC
প্রধানমন্ত্রীরদপ্তর
খালসা সাজনা দিবস উপলক্ষ্যে সকলকে প্রধানমন্ত্রীর শুভেচ্ছা
নতুনদিল্লি, ১৪ই এপ্রিল, ২০২২
প্রধানমন্ত্রী শ্রী নরেন্দ্র মোদী সকলকে , বিশেষ করে শিখ সম্প্রদায়কে খালসা সাজনা দিবস উপলক্ষ্যে শুভেচ্ছা জানিয়েছেন। তিনি বলেছেন, বিশ্বে অগণিত মানুষ খালসা পন্থে অনুপ্রাণিত হয়েছেন। এর ফলে শিখরা বিভিন্ন ক্ষেত্রে নিজেদের প্রতিভার সাক্ষর রেখেছেন।
এক ট্যুইট বার্তায় প্রধানমন্ত্রী বলেছেন, “সকলকে , বিশেষ করে শিখ সম্প্রদায়কে খালসা সাজনা দিবস উপলক্ষ্যে শুভেচ্ছা জানাই। বিশ্বে অগণিত মানুষ খালসা পন্থে অনুপ্রাণিত হয়েছেন। এর ফলে শিখরা বিভিন্ন ক্ষেত্রে নিজেদের প্রতিভার সাক্ষর রেখেছেন।“
CG/CB/
(
প্রতিরক্ষামন্ত্রক
দেশীয় প্রযুক্তিতে তৈরি হাল্কা ওজনের তাৎক্ষণিক হাতে বহনকারী ট্যাঙ্ক ধ্বংসকারী ক্ষেপনাস্ত্রের সফল পরীক্ষা চালিয়েছে ডিআরডিও
নয়াদিল্লি, ১২ সেপ্টেম্বর, ২০১৯
ভারতীয় সেনাবাহিনীকে আরও শক্তিশালী করে তুলতে প্রতিরক্ষা গবেষণা এবং উন্নয়ন সংস্হা  অন্ধ্রপ্রদেশের কুর্ণুল থেকে দেশীয় প্রযুক্তিতে তৈরি হাল্কা ওজনের তাৎক্ষণিক হাতে বহনকারী ট্যাঙ্ক ধ্বংসকারী ক্ষেপনাস্ত্রের সফল পরীক্ষণ চালিয়েছে। ট্রাইপডের ওপর বসিয়ে এই মিসাইল ছোড়া সম্ভব। নির্দিষ্ট লক্ষ্যবস্তুকে নির্ভুল আঘাত হেনে শত্রুপক্ষের ট্যাঙ্ককে ধ্বংস করতে সক্ষম এই মিসাইল। সবকটি পরীক্ষাতেই সফলভাবে উত্তীর্ণ হয়েছে এটি।
থার্ড জেনারেশনের এই মিসাইলে উন্নত দেশীয় প্রযুক্তি ব্যবহার করা হয়েছে। খুব শীঘ্রই এটি ভারতীয় সেনাবাহিনীতে অন্তর্ভুক্ত করা হবে।
এই মিসাইলের সফল পরীক্ষা চালানোর জন্য ডিআরডিওকে ধন্যবাদ জানিয়েছেন, প্রতিরক্ষামন্ত্রী রাজনাথ সিং।
CG/SS/NS
(Visitor Counter : 98
প্রধানমন্ত্রীরদপ্তর
প্রধানমন্ত্রী ২৯ জুলাই দেশের শিক্ষা জগতের সঙ্গে যুক্ত ব্যক্তিত্বদের উদ্দেশে ভাষণ দেবেন
প্রধানমন্ত্রী ২০২০’র জাতীয় শিক্ষা নীতির প্রথম বর্ষপূর্তি উপলক্ষে একগুচ্ছ প্রকল্পের সূচনা করবেন
২০২০’র জাতীয় শিক্ষা নীতির লক্ষ্য অর্জনে গুরুত্বপূর্ণ পদক্ষেপ
নয়াদিল্লি, ২৮ জুলাই, ২০২১
প্রধানমন্ত্রী শ্রী নরেন্দ্র মোদী ২৯ জুলাই ভিডিও কনফারেন্সের মাধ্যমে শিক্ষা ও দক্ষতা বিকাশের নীতি প্রণেতা, ছাত্রছাত্রী এবং শিক্ষক-শিক্ষিকাদের উদ্দেশে ভাষণ দেবেন। ২০২০-র জাতীয় শিক্ষা নীতির মাধ্যমে যে সংস্কারগুলি বাস্তবায়িত করা হচ্ছে, তার বর্ষপূর্তি উপলক্ষে এই আয়োজন। শ্রী মোদী শিক্ষা জগতের সঙ্গে যুক্ত বিভিন্ন প্রকল্পেরও সূচনা করবেন।
প্রধানমন্ত্রী অ্যাকাডেমিক ব্যাঙ্ক অফ ক্রেডিটের সূচনা করবেন। এর ফলে, উচ্চ শিক্ষায় অধ্যয়নরত ছাত্রছাত্রীরা বিভিন্ন পাঠক্রমে অন্তর্ভুক্ত ও বের হওয়ার সুযোগ পাবেন। এছাড়াও, আঞ্চলিক ভাষায় ইঞ্জিনিয়ারিং পাঠক্রমের প্রথম বর্ষের পড়াশুনার সুযোগ করে দেওয়ার জন্য আরেকটি প্রকল্পেরও সূচনা করা হবে। অনুষ্ঠানে আন্তর্জাতিক মানের উচ্চ শিক্ষার জন্য নীতি-নির্দেশিকাও প্রকাশ করা হবে।
এই অনুষ্ঠানে ‘বিদ্যা প্রবেশ’ কর্মসূচির সূচনা হবে। প্রথম শ্রেণীর ছাত্রছাত্রীরা তিন মাস ধরে বিদ্যালয়ে ভর্তির সম্পর্কে খেলাধূলার মাধ্যমে ধারণা পাবে। মাধ্যমিক স্তরে ইন্ডিয়ান সাইন ল্যাঙ্গুয়েজকে একটি বিষয় হিসাবে অন্তর্ভুক্ত করা, এনসিইআরটি’র শিক্ষক প্রশিক্ষণের জন্য সুসংহত কর্মসূচি নিষ্ঠা-২, সিবিএসই পাঠ্যক্রমের তৃতীয়, পঞ্চম ও অষ্টম শ্রেণীর ছাত্রছাত্রীদের মূল্যায়নের জন্য ‘সফল’ কর্মসূচি এবং কৃত্রিম মেধার বিষয়ে একটি ওয়েবসাইটেরও সূচনা করা হবে।
এই অনুষ্ঠানে ন্যাশনাল ডিজিটাল এডুকেশন আর্কিটেকচার  এবং ন্যাশনাল এডুকেশন টেকনোলজি ফোরাম  – এর সূচনা করা হবে।
এই উদ্যোগগুলির মাধ্যমে ২০২০-র জাতীয় শিক্ষা নীতির লক্ষ্য অর্জনে গুরুত্বপূর্ণ পদক্ষেপ নেওয়া হবে। এর মাধ্যমে শিক্ষা জগৎ আরও প্রাণবন্ত হবে এবং যে কেউ শিক্ষা ব্যবস্থায় যুক্ত হতে পারবেন।
২০২০’র জাতীয় শিক্ষা নীতি শিক্ষাদানের পদ্ধতির পরিবর্তন আনবে। শিক্ষাকে আরও সর্বাঙ্গীণ করে তুলবে এবং আত্মনির্ভর ভারতের জন্য দৃঢ় ভীত তৈরি করবে।
একবিংশ শতাব্দীতে এটিই প্রথম শিক্ষা নীতি, যা ৩৪ বছরের পুরোন ১৯৮৬ সালের শিক্ষা সংক্রান্ত জাতীয় নীতিটির পরিবর্তে গৃহীত হ’ল। শিক্ষা জগতে প্রবেশাধিকার, সাম্য, গুণমান, সহজলভ্যতা এবং দায়বদ্ধতা – এই স্তম্ভগুলির ওপর ভিত্তি করে শিক্ষা নীতি তৈরি করা হয়েছে। এর সাহায্যে ২০৩০ – এর স্থিতিশীল উন্নয়নের যে লক্ষ্য ধার্য করা হয়েছে, তা পূরণ হবে এবং ভারত প্রাণবন্ত এক জ্ঞান ভান্ডার হয়ে উঠবে। এই শিক্ষা নীতির মাধ্যমে বিদ্যালয় শিক্ষা ও কলেজ শিক্ষা আরও সর্বাঙ্গীণ ও নমনীয় হবে এবং একবিংশ শতাব্দীর চাহিদা পূরণের জন্য বহু বিষয় নিয়ে ছাত্রছাত্রীরা যাতে পড়াশুনা করতে পারেন, সেই সুযোগ করে দেবে। এর মাধ্যমে প্রতিটি ছাত্রছাত্রীর নিজস্ব ক্ষমতা বিকশিত হবে এবং দেশ আন্তর্জাতিক স্তরে জ্ঞানের দিকে মহাশক্তিধর হয়ে উঠবে।
অনুষ্ঠানে কেন্দ্রীয় শিক্ষা মন্ত্রীও উপস্থিত থাকবেন।
CG/CB/SB
(Visitor Counter : 237
শিল্পওবাণিজ্যমন্ত্রক
রপ্তানীকারকদের জন্য ঋণ সহায়তা বাড়াতে নির্ভিক কর্মসূচির সূচনা
এই কর্মসূচি ঋণ সহায়তা প্রদান ব্যবস্হাকে সরল করে তুলবে : পীযুষ গোয়েল
নয়াদিল্লি, ১৭ সেপ্টেম্বর, ২০১৯
এক্সপোর্ট ক্রেডিট গ্যারান্টি কর্পোরেশন বা ইসিজিসি-র মাধ্যমে কেন্দ্রীয় বাণিজ্য ও শিল্প মন্ত্রক রপ্তানীকারিদের জন্য ঋণ সহায়তা বাড়াতে এবং ঋণ সহায়তা প্রদান ব্যবস্হাকে সরল করে তুলতে ‘নির্ভিক’ নামে এক নতুন কর্মসূচির সূচনা করেছে। সোমবার নতুন দিল্লীতে এক সাংবাদিক সম্মেলনে বাণিজ্য ও শিল্প তথা রেলমন্ত্রী শ্রী পীযুষ গোয়েল নতুন এই কর্মসূচি সম্পর্কে সকলকে অবহিত করেন। উল্লেখ করা যেতে পারে কেন্দ্রীয় অর্থমন্ত্রী শ্রীমতি নির্মলা সীতারমন রপ্তানী বাড়ানোর লক্ষ্যে গত ১৪ সেপ্টেম্বর এই কর্মসূচির কথা ঘোষণা করেছিলেন। নতুন এই কর্মসূচির ফলে রত্নালঙ্কার ক্ষেত্রের ঋণ গ্রাহকরা বিশেষভাবে উপকৃত হবেন। এমনকি, ঋণ সহায়তার পরিমাণ বৃদ্ধি পেলে ব্যাঙ্কগুলির ক্রেডিট রেটিং বা ঋণদান ক্ষমতা সংক্রান্ত সূচকে অগ্রগতি ঘটবে। রপ্তানীকারকরা বিদেশী ও দেশী মুদ্রা বিনিময়ের ক্ষেত্রে সুদ ছাড়ের হারে লাভবান হবেন। এছাড়াও রপ্তানীকারীদের বিমার সুযোগ-সুবিধাও বর্তমানে ৬০ শতাংশ থেকে বাড়িয়ে ৯০ শতাংশ করা হচ্ছে।
সাংবাদিক সম্মেলনে বাণিজ্য সচিব শ্রী অনুপ ওয়াধবন, বৈদেশিক বাণিজ্য সংক্রান্ত মহানির্দেশক শ্রী অলোক বর্ধন চর্তুবেদী সহ বিভিন্ন ব্যাঙ্কের প্রধানরা উপস্হিত ছিলেন।
CG/BD/NS
(Visitor Counter : 106
প্রধানমন্ত্রীরদপ্তর
প্রধানমন্ত্রী ৮ সেপ্টেম্বর ইন্ডিয়া গেটে ‘কর্তব্য পথ’ – এর উদ্বোধন করবেন এবং নেতাজী সুভাষ চন্দ্র বসুর মূর্তির আবরণ উন্মোচন করবেন
তৎকালীন ক্ষমতার প্রতীক রাজপথের নাম বদলে কর্তব্য পথ করা জনঅংশীদারিত্ব ও ক্ষমতায়নের অনন্য উদাহরণ
প্রধানমন্ত্রীর ‘পাঁচ প্রাণ’: ঔপনিবেশিক মানসিকতার কোনও চিহ্ন না রাখা
কর্তব্য পথ – এ উন্নত জনব্যবস্থাপনা, লন, পথচারীদের পৃথক ব্যবস্থা, সবুজে ঢাকা অঞ্চল, সংস্কার করা নালা এবং রাস্তার ধারে লাগানো উন্নত সাইনবোর্ড, বিশেষ সুবিধাযুক্ত ব্লক ও বিক্রেতাদের স্টল থাকবে
পথচারীদের জন্য আন্ডারপাস, উন্নত পার্কিং ব্যবস্থা, প্রদর্শনীর জন্য নতুন জায়গা এবং রাতে আধুনিক আলোর ব্যবস্থা জনগণকে আরও স্বাচ্ছন্দ্যকর অনুভূতি দেবে
বর্জ্য ব্যবস্থাপনা, বৃষ্টির জল সংরক্ষণ, ব্যবহার করা জলের পুনর্ব্যবহার সহ বিদ্যুৎ সাশ্রয়কারী আলোর ব্যবস্থা থাকছে
নয়াদিল্লি, ০৭ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী ৮ সেপ্টেম্বর সন্ধ্যা ৭টায় ‘কর্তব্য পথ’-এর উদ্বোধন করবেন। তৎকালীন ক্ষমতার প্রতীক রাজপথের নাম বদলে ‘কর্তব্য পথ’ করা জনঅংশীদারিত্ব ও ক্ষমতায়নের এক অনন্য উদাহরণ। প্রধানমন্ত্রী ইন্ডিয়া গেট – এ নেতাজী সুভাষ চন্দ্র বসুর মূর্তির আবরণ উন্মোচনও করবেন। এই পদক্ষেপ প্রধানমন্ত্রী ‘পাঁচ প্রাণ’ বা প্রতিজ্ঞার একটি ‘ঔপনিবেশিক মানসিকতার কোনও চিহ্ন না রাখা’।
বহু বছর ধরে রাজপথ ও সেন্ট্রাল ভিস্তা এভিনিউ সংলগ্ন এলাকায় পর্যটকদের ব্যাপক ভিড় লক্ষ্য করা যায়। এর ফলে, পরিকাঠামো ক্ষেত্রে কিছুটা চাপ সৃষ্টি হয়। জনগণের জন্য শৌচালয়, পানীয় জল, পর্যাপ্ত পার্কিং ব্যবস্থা সহ বিভিন্ন ক্ষেত্রে অভাব দেখা যায়। এছাড়া, এই এলাকায় সড়কের পাশে অপর্যাপ্ত দিশা-নির্দেশ বোর্ড, নিম্নমানের জল ব্যবস্থাপনা ও যথাযথ পার্কিং – এর ব্যবস্থা না থাকায় অসুবিধার সৃষ্টি হ’ত। সাধারণতন্ত্র দিবসের কুচকাওয়াজ সহ অন্যান্য জাতীয় অনুষ্ঠানের সময় জনগণের যাতায়াতের উপর ন্যূনতম বিধিনিষেধ জারির প্রয়োজন হবে। এইসব চিন্তাভাবনাকে নজরে রেখেই এই এলাকার পুনর্বিন্যাস করা হয়েছে।
কর্তব্য পথ উন্নত সার্বজনীন এলাকাগুলিকে তুলে ধরার পাশাপাশি, লন, সবুজ বাগিচা, পথচারীদের জন্য পৃথক রাস্তা, সংস্কার করা নালা, নতুন ব্লক ও বিক্রেতাদের স্টল সহ আরও নানা সুবিধা দেবে। এছাড়াও এখানে থাকবে, প্রদর্শনীর জন্য নতুন প্যানেল, উন্নত আলোর ব্যবস্থা, বৃষ্টির জল সংরক্ষণের সুবিধা, বিদ্যুৎ সাশ্রয়কারী আলোর ব্যবস্থা সহ নানা সুবিধা।
নেতাজী সুভাষ চন্দ্র বসুর মূর্তিটির আবরণ উন্মোচন করবেন প্রধানমন্ত্রী। এই একই স্থানে এ বছর ২৩ জানুয়ারি পরাক্রম দিবসে প্রধানমন্ত্রী নেতাজীর হলোগ্রাম মূর্তি স্থাপন করেছিলেন। মূল মূর্তিটি নির্মিত হয়েছে গ্রানাইট পাথরে। স্বাধীনতা সংগ্রামে নেতাজীর ভূমিকার প্রতি কৃতজ্ঞতা জানিয়ে দেশবাসীর শ্রদ্ধাঞ্জলি। শ্রী অরুণ যোগীরাজ মূর্তিটির প্রধান নির্মাতা। ২৮ ফুট উঁচু এই মূর্তিটি ৬৫ মেট্রিক টন ওজনের একটি গ্রানাইট পাথর থেকে তৈরি করা হয়েছে।
PG/PM/SB
(
শিল্পওবাণিজ্যমন্ত্রক
শ্রীমতী অনুপ্রিয়া প্যাটেল শিল্প ও বাণিজ্য মন্ত্রকের প্রতিমন্ত্রী হিসেবে দায়িত্ব গ্রহণ করেছেন
নয়াদিল্লী, ৮ জুলাই, ২০২১
শ্রীমতী অনুপ্রিয়া প্যাটেল আজ শিল্প ও বাণিজ্য মন্ত্রকের প্রতিমন্ত্রী হিসেবে তাঁর দায়িত্ব গ্রহণ করেছেন।
২০১৪ এবং ২০১৯ সালে উত্তরপ্রদেশের মির্জাপুর লোকসভা কেন্দ্র থেকে তিনি বিজয়ী হন। ২০১৬ থেকে ২০১৯ পর্যন্ত তিনি স্বাস্থ্য ও পরিবার কল্যাণ মন্ত্রকের প্রতিমন্ত্রী হিসেবে দায়িত্ব পালন করেন।
CG/CB /NS
(Visitor Counter : 106
প্রধানমন্ত্রীরদপ্তর
ডঃ রাম মনোহর লোহিয়ার জন্মবার্ষিকীতে তাঁকে শ্রদ্ধা জানালেন প্রধানমন্ত্রী
নয়াদিল্লি, ২৩ মার্চ, ২০২২
ডঃ রাম মনোহর লোহিয়াকে তাঁর জন্মবার্ষিকীতে শ্রদ্ধা জানিয়েছেন প্রধানমন্ত্রী শ্রী নরেন্দ্র মোদী। এই উপলক্ষে তিনি ইতিহাসের পাতা থেকে কয়েকটি আকর্ষনীয় বিষয় সকলের সঙ্গে ভাগ করে নিয়েছেন। এর মধ্যে রয়েছে – লর্ড লিনলিথগো’কে লেখা ডঃ লোহিয়ার চিঠি এবং ডঃ লোহিয়ার পিতা ও তাঁর মধ্যে চিঠিপত্র দেওয়া-নেওয়া।
একগুচ্ছ ট্যুইটে প্রধানমন্ত্রী বলেছেন, “ডঃ লোহিয়াকে তাঁর জন্মবার্ষিকীতে স্মরণ করি। তিনি বহু ঐতিহাসিক ঘটনার অগ্রভাগে ছিলেন এবং আমাদের স্বাধীনতা সংগ্রামে গুরুত্বপূর্ণ ভূমিকা গ্রহণ করেছিলেন। সদর্থক রাজনীতি ও বুদ্ধিদীপ্ত কৌশলের জন্য তাঁকে সর্বত্রই সমীহ করা হ’ত।
ইতিহাসের পাতা থেকে আকর্ষণীয় কয়েকটি বিষয় …. লর্ড লিনলিথগো’কে লেখা ডঃ লোহিয়ার একটি চিঠি এবং পিতা ও পুত্রের মধ্যে চিঠিপত্র দেওয়া-নেওয়া”।
CG/BD/SB
(
প্রধানমন্ত্রীরদপ্তর
অস্ট্রেলিয়ার বিরোধী দলনেতা প্রধানমন্ত্রীর সঙ্গে সাক্ষাৎ করেছেন
নয়াদিল্লি, ২৪ মে, ২০২৩
অস্ট্রেলিয়ার বিরোধী দলনেতা পিটার ডাট্টন ২৪ মে ২০২৩ তারিখে অস্ট্রেলিয়ার সিডনি-তে প্রধানমন্ত্রী শ্রী নরেন্দ্র মোদী সঙ্গে সাক্ষাৎ করেছেন।
প্রধানমন্ত্রী ভারত ও অস্ট্রেলিয়ার মধ্যে যে ব্যাপক সামাজিক অংশীদারিত্ব রয়েছে তাতে দ্বিপাক্ষিক সমর্থনের প্রশংসা করেন।
দুই নেতার মধ্যে আলোচনায় দ্বিপাক্ষিক সম্পর্কের বিভিন্ন দিক ছাড়াও মানুষে মানুষে সংযোগ স্থাপন নিয়েও আলোচনা হয়। এছাড়াও আঞ্চলিক ক্ষেত্রে উন্নয়ন প্রসঙ্গেও মতবিনিয়ম করেন উভয় নেতা।
(PG/PM/NS
কর্পোরেটবিষয়সংক্রান্তমন্ত্রক
সিসিআই – এর গ্রিন চ্যানেলের মাধ্যমে রেলিগেয়ার হেলথ্ ইনস্যুরেন্স কোম্পানি লিমিটেডের ১৮.৯৫১ শতাংশ শেয়ার অধিগ্রহণের প্রস্তাব ত্রিশিখর ভেঞ্চার সংস্থার
নয়াদিল্লি, ০৩ এপ্রিল, ২০২০
ভারতের প্রতিযোগিতা কমিশন বা সিআইআই প্রতিযোগিতা আইন, ২০০২ – এর ৬ নম্বর ধারার ২ নম্বর উপধারা অনুযায়ী, গ্রিন চ্যানেলের মাধ্যমে অধিগ্রহণের অনুরোধ জানিয়ে দাখিল করার একটি প্রস্তাব পেয়েছে। ঐ প্রস্তাবে রেলিগেয়ার হেলথ্ ইনস্যুরেন্স কোম্পানি লিমিটেডের ১৮.৯৫১ শতাংশ শেয়ার অধিগ্রহণের প্রস্তাব দিয়েছে ত্রিশখর ভেঞ্চার সংস্থা। ত্রিশিখর একটি বিশেষ অধিগ্রহণমূলক সংস্থা, যেটি অন্যান্য সংস্থায় অধিগ্রহণ ও কর্পোরেট পুনর্গঠনের মাধ্যমে বিনিয়োগ করে থাকে। এই ত্রিশিখর সংস্থা কিড্ডারা গ্রুপের একটি অংশ।
উল্লেখ করা যেতে পারে, রেলিগেয়ার হেলথ্ ইনস্যুরেন্স কোম্পানি স্বাস্থ্য, ব্যক্তিগত দুর্ঘটনা এবং ভ্রমণ ক্ষেত্রে বিমার সুবিধা প্রদান করে থাকে। ইনস্যুরেন্স রেগুলেটরি অ্যান্ড ডেভেলপমেন্ট অথরিটি অফ ইন্ডিয়ার নথিভুক্ত এই সংস্থাটি রিইনস্যুরেন্স ক্ষেত্রেও কাজকর্ম করে থাকে।
(CG/BD/SB
প্রতিরক্ষামন্ত্রক
ডিফেন্স এক্সপো ২০২২ স্থগিত
নয়াদিল্লি, ০৪ মার্চ, ২০২২
অংশগ্রহণকারীদের পণ্য পরিবহনজনিত সমস্যার কারণে গুজরাটের গান্ধীনগরে আগামী ১০ই মার্চ থেকে ১৪ই মার্চ পর্যন্ত ডিফেন্স এক্সপো ২০২২ অনুষ্ঠান স্থগিত রাখা হয়েছে। নতুন দিনক্ষণ যথাসময়ে জানানো হবে।
CG/SS/SB
(Visitor Counter : 137
স্বাস্থ্যওপরিবারকল্যাণমন্ত্রক
৪২ কোটিরও বেশি কোভিড-১৯ টিকা প্রদান করে ভারত এক মাইলফলক লাভ করেছে
নতুন দিল্লি, ২৩ জুলাই, ২০২১
আজ সকাল ৭টা পর্যন্ত পাওয়া তথ্য আনুযায়ী দেশে মোট ৫১ লক্ষ ৯৪ হাজার ৩৬৪টি কোভিড টিকাকরণ পর্বের মাধ্যমে ৪২ কোটি ৩৪ লক্ষ ১৭ হাজার ৩০টি টিকার ডোজ প্রদান করা হয়েছে। কোভিড টিকাকরণের ক্ষেত্রে ভারত এক মাইলফলক লাভ করেছে। গত ২৪ ঘণ্টায় ৫৪ লক্ষ ৭৬ হাজার ৪২৩ জনকে টিকা দেওয়া হয়েছে।
কেন্দ্রীয় সরকার কোভিড-১৯ টিকাকরণে গতি আনতে এবং সারা দেশে এর পরিধি বিস্তারে প্রতিশ্রুতি বদ্ধ। এরই অঙ্গ হিসেবে গত ২১ জুন থেকে সার্বিক কোভিড-১৯ টিকাকরণের নতুন অধ্যায় শুরু হয়েছে। ইতিমধ্যে দেশে ৩ কোটি ৪ লক্ষ ৬৮ হাজার ৭৯ জন মানুষ করোনা থেকে আরোগ্য লাভ করেছেন। ২৪ ঘণ্টায় সুস্থ হয়েছেন ৩৮ হাজার ৭৪০ জন। দেশে আরোগ্যের হার ৯৭.৩৬ শতাংশ। ২৪ ঘণ্টায় নতুন করে করোনা আক্রান্ত হয়েছেন ৩৫ হাজার ৩৪২ জন। এই নিয়ে টানা ২৬ দিন দৈনিক আক্রান্তের সংখ্যা ৫০ হাজারের নীচে রয়েছে। কেন্দ্রীয় সরকারের সঙ্গে রাজ্য ও কেন্দ্রশাসিত অঞ্চলগুলির সমন্বিত প্রয়াসে এই সুফল মিলেছে।
ভারতে বর্তমানে চিকিৎসাধীন রোগীর সংখ্যা ৪ লক্ষ ৫ হাজার ৫১৩ জন। সক্রিয় রোগীর হার ১.৩০ শতাংশ। ২৪ ঘণ্টায় ১৬ লক্ষ ৬৮ হাজার ৫৬১ জনের নমুনা পরীক্ষা করা হয়েছে। এপর্যন্ত দেশে ৪৫ কোটি ২৯ লক্ষ ৩৯ হাজার ৫৪৫ জনের নমুনা পরীক্ষা করা হয়েছে।
CG/SS/SKD
(Visitor Counter : 176
স্বাস্থ্যওপরিবারকল্যাণমন্ত্রক
সংসদের এস্টিমেট কমিটির এইমস, কল্যাণী পরিদর্শন
কলকাতা, ২৭ সেপ্টেম্বর, ২০২১
সংসদের এস্টিমেট কমিটির এক প্রতিনিধি দল আজ বিকেলে পশ্চিমবঙ্গের কল্যাণীতে অল ইন্ডিয়া ইনস্টিটিউট অফ মেডিক্যাল সাইন্সেস, এইমস, পরিদর্শন করেন। সাংসদ গিরিশ বালাচন্দ্র বাপাটের নেতৃত্বে ওই কমিটির সদস্যরা এইমস হাসপাতালে বিভিন্ন বিভাগ পরিদর্শন করেন এবং হাসপাতাল কর্তৃপক্ষের সঙ্গে বৈঠকে মিলিত হন। নতুন এই হাসপাতালের বিভিন্ন বিষয় নিয়ে আলোচনার পর সন্ধ্যায় তাঁরা কলকাতার উদ্দেশ্যে রওনা দেন। বৈঠক থেকে বেরিয়ে সাংসদ জগন্নাথ সরকার জানান, কল্যাণীর এই এইমস হাসপাতাল কেবল পশ্চিমবঙ্গ নয়, গোটা উত্তর-পূর্বাঞ্চলে সবচেয়ে বড় চিকিৎসা কেন্দ্র হতে চলেছে। এই হাসপাতালের জন্য কি কি প্রয়োজন এবং অভাব-অভিযোগ কি রয়েছে সে সম্পর্কে সংসদীয় কমিটি আলোচনা করেছে। এর রিপোর্ট সংসদে পেশ করা হবে।
CG/ SB
(Visitor Counter : 12
যুবওক্রীড়াবিষয়কমন্ত্রক
দার্জিলিং-এ হিমালয়ান মাউন্টেনিয়ারিং ইনস্টিটিউট দেশের স্বাধীনতার ৭৫ বছর উদযাপনে প্রথম ক্যালিসথেনিক্স বিশ্বকাপ  এবং ভারতীয় স্ল্যাকলাইন চ্যাম্পিয়নশিপ – আরইউএসএইচ ফেস্ট ২০২২এর আয়োজন করেছে
কলকাতা, ২৪ মার্চ, ২০২২
দার্জিলিং-এ হিমালয়ান মাউন্টেনিয়ারিং ইনস্টিটিউট  দেশের স্বাধীনতার ৭৫ বছর উদযাপনে প্রথম ক্যালিসথেনিক্স বিশ্বকাপ  এবং ভারতীয় স্ল্যাকলাইন চ্যাম্পিয়নশিপ – আরইউএসএইচ ফেস্ট ২০২২এর আয়োজন করেছে। আজাদি কা অমৃত মহোৎসবের আওতায় আরইউএসএইচ মিডিয়ার সহযোগিতায় পয়লা এপ্রিল থেকে ৭ই এপ্রিল পর্যন্ত দার্জিলিং-এর এইচএমআই-তে এই অনুষ্ঠানের আয়োজন করা হয়েছে।
এই অনুষ্ঠান সম্পর্কে অবহিত করে এইচএমআই-এর প্রিন্সিপাল গ্রুপ ক্যাপ্টেন শ্রী জয় কিষাণ জানান, দেশে প্রথম এধরণের প্রতিযোগিতার আসর বসছে। একাধিক রোমাঞ্চকর কর্মকাণ্ডের সুযোগ থাকছে এখানে। এই অনুষ্ঠান হল ফিট ইন্ডিয়া মুভমেন্ট এবং রোমাঞ্চকর পর্যটনের বিষয়ে প্রচারের জন্য একটি আদর্শ মঞ্চ, যেখানে সমগ্র দেশ ও বিদেশের যুব সম্প্রদায় অংশগ্রহণ করবেন। তিনি আরও জানান, আরইউএসএইচ ফেস্ট ২০২২ এ সারা দেশের শীর্ষ স্থানীয় ক্রীড়াবিদরা অংশ নেবেন।
দার্জিলিং-এ রোমাঞ্চকর পর্যটনের বিশাল সম্ভাবনা রয়েছে। এই অনুষ্ঠান সংশ্লিষ্ট এলাকায় রোমাঞ্চকর পর্যটনকে এগিয়ে নিয়ে যাবে এবং এর ফলস্বরূপ স্থানীয় অর্থনীতিকে চাঙ্গা করবে ও বেকার যুব-যুবতীদের কর্মসংস্থানের সুযোগ তৈরিতে সাহায্য করবে বলেও গ্রুপ ক্যাপ্টেন জানিয়েছেন।
CG/SS/SKD/
(Visitor Counter : 26
যুবওক্রীড়াবিষয়কমন্ত্রক
খেলো ইন্ডিয়া কর্মসূচি
নয়াদিল্লি, ১৫ জুলাই, ২০১৯
২০১৭-১৮ থেকে ‘খেলো ইন্ডিয়া’ প্রকল্পটি সারা দেশে রূপায়িত হচ্ছে।
এই প্রকল্পের আওতায় মেধা অন্বেষণ ও বিকাশ কর্মসূচিতে নির্বাচিত খেলোয়াড়দের ৮ বছর ধরে বার্ষিক ৫ লক্ষ টাকা করে আর্থিক সহায়তা দেওয়া হয়ে থাকে। এই কর্মসূচির আওতায় রাজ্য ও কেন্দ্রশাসিত অঞ্চল ভিত্তিতে অর্থ বরাদ্দ হয় না। স্পোর্টস অথরিটি অফ ইন্ডিয়া কেন্দ্রীয়ভাবে এই কাজটি করে থাকে।
মেধা অন্বেষণ এবং বিকাশ কর্মসূচির আওতায় ২০টি ক্রীড়া শাখার ২ হাজার ৪৩৭ জন ক্রীড়াবিদকে নির্বাচিত করা হয়েছে এই বৃত্তি প্রদানের জন্য। এর মধ্যে ২ হাজার ৪৩৩ জন ক্রীড়াবিদকে আর্থিক সহায়তা দেওয়া হয়েছে।
উল্লেখ্য, ২০১৮-১৯ – এ পশ্চিমবঙ্গের ৮২ জন বৃত্তি-প্রাপক এই কর্মসূচি দ্বারা উপকৃত হয়েছেন। ২০১৯ – ২০ অর্থবর্ষে পশ্চিমবঙ্গের ৯৩ জন ক্রীড়াবিদকে নির্বাচিত করা হয়েছে।
আজ রাজ্যসভায় এক প্রশ্নের লিখিত জবাবে স্বাধীন দায়িত্বপ্রাপ্ত ক্রীড়ামন্ত্রী শ্রী কিরেণ রিজিজু এই তথ্য জানান।
CG/SSS/SB
(Visitor Counter : 74
রেলমন্ত্রক
ওয়েট-লিস্টেড রেল টিকিটে কনফারমেশনের পূর্বাভাষ সংক্রান্ত ব্যবস্থা
নয়াদিল্লি, ০৩ আগস্ট, ২০১৮
রেলের আসন সংরক্ষণের ক্ষেত্রে ওয়েট-লিস্টেড টিকিটের কনফারমেশনের পূর্বাভাষ বা সম্ভাবনা জানানোর জন্য একটি ব্যবস্থা তৈরি করা হয়েছে। মেশিন লার্নিং প্রযুক্তি ব্যবহার করে এই যান্ত্রিক ব্যবস্থা তৈরি হয়েছে। রেল প্রতিমন্ত্রী শ্রী রাজেন গোহাঁই আজ রাজ্যসভায় এক প্রশ্নের লিখিত জবাবে এই তথ্য জানিয়ে বলেছেন, আইআরসিটিসি-র ওয়েবসাইটে এই ব্যবস্থাটি যুক্ত করা হয়েছে। এর মাধ্যমে জেনারেল কোটা ওয়েট-লিস্টেট টিকিটের কনফারমেশনের সম্ভাবনা জানা যাবে। ছুটির মরশুমে আসন সংরক্ষণের উচ্চ চাহিদার সময়ে এই ব্যবস্থার মাধ্যমে আসন সংরক্ষণ নিশ্চিত হবে কিনা, তাও জানা যাবে। তবে, এ বিষয়ে তথ্য জানার জন্য আইআরসিটিসি-র ওয়েবসাইটে লগ ইন করতে হবে এবং এর মাধ্যমে আসন সংরক্ষণ নিশ্চিত করার সম্ভাবনা জানা যাবে বলে মন্ত্রী জানিয়েছেন।
CG/PB/SB……
(Visitor Counter : 32
যুবওক্রীড়াবিষয়কমন্ত্রক
খেলাধুলো নিয়ে ক্রীড়া মন্ত্রকের জারি করা এসওপি'র মধ্যে দিয়ে অলিম্পিক প্রশিক্ষণ পুনরায় চালু হওয়ায় স্বাগত জানিয়েছেন সাঁতারুরা
নতুন দিল্লি, ১০ অক্টোবর, ২০২০
ভারতীয় সাঁতারুরা দেশজুড়ে সুইমিং পুলে পুনরায় সাঁতার প্রশিক্ষণ চালু করার সিদ্ধান্তকে স্বাগত জানিয়েছেন। শুক্রবার, ক্রীড়া মন্ত্রকের পক্ষ থেকে এ বিষয়ে স্ট্যান্ডার্ড অপারেটিং প্রসিডিওরস  জারি করা হয়েছে। এর ফলে সাঁতারের প্রতিযোগীরা প্রশিক্ষণের জন্য সুইমিং পুল ব্যবহার করতে পারবেন । গত ৩০ সেপ্টেম্বর কেন্দ্রীয় স্বরাষ্ট্র মন্ত্রক কনটেন্ট জোন ব্যতীত সুইমিং পুলগুলি পুনরায় চালু করার অনুমতি দেয়।
অলিম্পিকে বি মার্কে যোগ্যতা অর্জনকারী ছয় জন ভারতীয় সাঁতারুর মধ্যে অন্যতম ভীরধোওয়াল খাদে যিনি ২০০৮ সালের অলিম্পিকে অংশ নিয়েছিলেন, তিনি এই সিদ্ধান্তে অত্যন্ত খুশী। তিনি বলেছেন 'আমি আনন্দিত যে সাঁতারুরা খুব শীঘ্রই আবার পূর্ণ ফর্মে ফিরে আসার সুযোগ পাবেন। আমি আশা করি, রাজ্য সরকারগুলি শীঘ্রই কেন্দ্রের গৃহীত সিদ্ধান্তকে পুরোপুরি সমর্থন জানিয়ে নিজ নিজ সিদ্ধান্ত নেবে, যাতে সাঁতারু প্রতিযোগিরা আবার পুরো দমে প্রশিক্ষণ শুরু করতে পারেন। "
আগস্টে সাই  দুবাইয়ে দু'মাসের একটি প্রশিক্ষণ শিবিরকে অনুমোদন দিয়েছিল। সাঁতারু শ্রীহরি নটরাজ এবং কুশগ্রা রাওয়াত সেই প্রশিক্ষণ শিবিরে উপস্থিত ছিলেন। তাঁরা দু'জনই বি মার্কে যোগ্যতা অর্জন করেছেন। পাশাপাশি সাজান প্রকাশ'ও দুবাইতে প্রশিক্ষণ নিয়েছেন। ভারতে প্রশিক্ষণের জন্য সুইমিং পুলগুলি আবারও চালু হওয়ার খুশি ব্যক্ত করেন তিনি।
কোভিড -১ ৯ মহামারীর জের আপাতত স্থগিত রয়েছে অলিম্পিক।তবে এই প্রশিক্ষণ চালু হওয়ায় ভারতের সাঁতারুদের বিশেষ সহায়তা প্রদান করবে। দ্রোণাচার্য পুরষ্কারজয়ী প্রশিক্ষক নীহার আমীন বলেছেন প্রশিক্ষণ পুনরায় শুরু করা এ ক্ষেত্রে একটি ইতিবাচক পদক্ষেপ।
সুইমিং ফেডারেশন অফ ইন্ডিয়াও এই সিদ্ধান্তকে স্বাগত জানিয়েছে । সংগঠনের সাধারণ সম্পাদক মোনাল চোকশি বলেছেন কেন্দ্রীয় যুব বিষয়ক ও ক্রীড়া মন্ত্রকের জারি করা এই নির্দেশিকা মেনে ক্রীড়াবিদদের সুরক্ষার বিষয়টি সকলকে অগ্রাধিকার দেওয়া প্রয়োজন।
CG/SS
(Visitor Counter : 99